OpenLLM-France/wikimedia huggingface dataset:
# Francisco de Zúñiga Avellaneda

Francisco de Zúñiga Avellaneda y Velasco, Miranda del Castañarreko III. kondea, (?, 1475 – Valladolid, 1536ko urriaren 5a) espainiar noble eta militarra izan zen.
Pedro de Zúñiga y Avellaneda aitaren partetik Miranda del Castañarreko konderria eta Avellaneda, Íscar eta Peñaranda del Dueroko jaurerriak jarauntsi zituen 1492an.
Gaztelako Komunitateen Gerran aritu ondoren, Karlos I.a Espainiakoak 1522 eta 1529 artean Nafarroako erregeorde eta kapitain jeneral izendatu zuen.

## Erreferentziak

* ↑ Fernández Álvarez, Manuel. (2000). Juana la Loca. La cautiva de Tordesillas. Madril: Espasa-Calpe SA ISBN 84-239-9760-X..
* ↑ Clavería, Carlos. (1971). Historia del Reino de Navarra. Iruñea: Gómez ISBN 84-239-4828-5...
* Datuak: Q10285471
# Falcon Mesa (Texas)

Falcon Mesa Ameriketako Estatu Batuetako erroldak esleitutako leku bat da. Zapata konderrian dago, Texas estatuan. 523 biztanle ditu, 8,967161 kilometro koadroko azaleran banatuta.

## Ikus, gainera

* Zapata konderria

## Kanpo estekak

* Datuak: Q974398
# Falconara Marittima

Falconara Marittima Italiako udalerri bat da. Anconako probintzian kokatuta dago, Markak eskualdean. 25.530 biztanle ditu, 25,82 kilometro koadroko azaleran banatuta.

## Mugakideak

Falconara Marittimak honako udalerri hauekin egiten du muga:
Ancona Camerata Picena Montemarciano Chiaravalle

## Kanpo estekak

* Datuak: Q124005
* Multimedia: Falconara Marittima / Q124005
# Falcon Heights (Minnesota)

Falcon Heights Minnesotako hiri bat da. Ramsey konderrian kokatua dago. 2010ean 5.321 biztanle zituen, 5,79 kilometro koadrotan banatuta.

## Ikus, gainera

* Ramsey konderria

## Kanpo estekak

* Datuak: Q1000232
* Multimedia: Falcon Heights, Minnesota / Q1000232
# Falcon Heights (Texas)

Falcon Heights Ameriketako Estatu Batuetako erroldak esleitutako leku bat da. Starr konderrian kokatuta dago, Texas estatuan. 18 biztanle ditu, 0,169682 kilometro koadroko azaleran banatuta.

## Ikus, gainera

* Starr konderria

## Kanpo estekak

* Datuak: Q982216
# Falconara Albanese

Falconara Albanese Italiako udalerri bat da. Cosenzako probintzian kokatuta dago, Calabria eskualdean. 1.459 biztanle ditu, 19,27 kilometro koadroko azaleran banatuta.

## Mugakideak

Falconara Albanesek honako udalerri hauekin egiten du muga:
Fiumefreddo Bruzio San Lucido Cerisano Marano Principato

## Kanpo estekak

* Datuak: Q53878
* Multimedia: Falconara Albanese / Q53878
# Falcon Heavy

Falcon Heavy SpaceXek diseinatu eta garatutako jaurtiketa ibilgailu super-astun berrerabilgarri bat da. Falcon Heavy (lehenago Falcon 9 Heavy deitua) Falcon 9 jaurtiketa ibilgailuaren aldaera bat da, jatorrizko Falcon 9 suziria beste bi alboko Falcon 9 etapekin indartua. Horrek aukera ematen du Lurraren orbita baxuan 63.800 kilogramo jartzeko, Falcon 9ak jar zitzakeen 22.800 kilogramoekin alderatuta. Hala ere, Falcon Heavyak karga hori eraman ahalko du guztiz xahutzen bada; transferentzia geoestazionarioko orbitan lehen eta bigarren mailako suziriak berreskuratuz, ordea, 8.000 kilogramo izango da gehienekoa, Falcon 9 batek eraman ditzakeen 5.500 kilogramoen ordez. Falcon Heavyren diseinua gizakiak espaziora bidaltzeko pentsatua dago, eta Ilargira zein Martera misioak egiteko erabili asmo dituzte.
2018ko otsailaren 6an Falcon Heavyren lehen misio arrakastatsua eman zen. Karga gisa, SpaceX enpresaren sortzaile Elon Musken Tesla Roadster kotxea bidali zen.

## Kanpo estekak

* Datuak: Q1093627
* Multimedia: Falcon Heavy / Q1093627
# Falcon Lake Estates (Texas)

Falcon Lake Estates Ameriketako Estatu Batuetako erroldak esleitutako leku bat da. Zapata konderrian dago, Texas estatuan. 962 biztanle ditu, 3,974878 kilometro koadroko azaleran banatuta.

## Ikus, gainera

* Zapata konderria

## Kanpo estekak

* Datuak: Q974564
# Falcon Village (Texas)

Falcon Village Ameriketako Estatu Batuetako erroldak esleitutako leku bat da. Starr konderrian dago, Texas estatuan. 3 biztanle ditu, 2,15627 kilometro koadroko azaleran banatuta.

## Ikus, gainera

* Starr konderria

## Kanpo estekak

* Datuak: Q982065
# Falconaire (Texas)

Falconaire Ameriketako Estatu Batuetako erroldak esleitutako leku bat da. Starr konderrian dago, Texas estatuan. 92 biztanle ditu, 0,50634 kilometro koadroko azaleran banatuta.

## Ikus, gainera

* Starr konderria

## Kanpo estekak

* Datuak: Q5855446
# Falcondoita

Falcondoita silikato motako minerala da eta sepiolite taldearen kidea da.

## Ezaugarriak

Falcondoita silikato mineralaren formula kimikoa hau da: ${\ce {(Ni,Mg)4Si6O15(OH)2 * 6H2O}}$. Sistema ortoerronbikoaren arabera sortzen ditu kristalak. Mohs eskalaren arabera duen gogortasunaren balioa 2 - 3 da.

## Erreferentziak

* 1 2 (Ingelesez) «Falcondoite: Mineral information, data and localities.» www.mindat.org (Noiz kontsultatua: 12-05-2019).
# Gabriel Erkoreka

Gabriel Erkoreka Graña (Bilbo, 1969) bizkaitar musikagilea da.
Juan Crisóstomo de Arriaga Bilboko Kontserbatorioan egin zituen ikasketak. Ondoren, Karmelo Bernaolarekin, Gasteizko Goi Musika Eskolan aritu zen eta Piano ikasketak egin zituen. 1995ean, Londresera joan eta bertan egin zituen graduondoko Konposizio ikasketak. Joaquin Atxukarro, Salomon Mikowski, Elza Kolodin eta Malcolm Frager bezalako irakasleekin Pianoa eta Interpretazioa ikasi du. Bakarlari gisa aritu da, eta Orkestrazio irakasle modura, Londresko Royal Academy of Music-en. 1996an SGAEko Lehen Saria eskuratu zuen. UNESCOren Konpositoreen Nazioarteko Tribunan parte hartzeko hautatu zuen RNEk. Gaudeamus Nazioarteko Sariketan (Amsterdam) finalista izan zen, 1998an.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q3753257
# Gabriel Byrne

Gabriel James Byrne (irlanderaz: Gabriel Séamas Ó Broin; Dublin, Irlanda, 1950ko maiatzaren 12a), Golden Globe sariaren irabazle, Emmy eta Tony sarietara izendatua izandako aktore eta zuzendari irlandarra da. Horretaz gain, filmetako narratzaile ahotsa ere jarri izan ohi du, Oscar sarietara ere izendatua izan da filma ekoizle eta idazle bezala, bai eta Grammy sarietara izendatua filma narratzaile bezala. Bere aktore ibilbidea Focus Theatre antzokian hasi zuen, gero 1979an Londresko Royal Court Theatre jarraitzeko. Byrneren telebistako debuta The Riordans irlandar telesaioan izan zen eta Bracken sailean. Aktore honek hogeitamabost filmetako paper nagusia lortu du, adibidez filma hauetan: The Usual Suspects, Miller's Crossing eta Stigmata, azken filma honen bigarren zatia idazteke dagoelarik. Byrneren izena Oscar sarietara izendatuak izan diren filmetako kredituetan ere ikusi ahal izan dugu, adibidez In the Name of the Father filman. Bidenabar, kritikariek asko goraipatu dute Golden Globe sarien irabazle eta Emmy sarietara izendatua izan den In Treatment draman Byrnek duen Dr. Paul Weston arazotsuaren antzezlana bikaina.

## Filmografia

* Datuak: Q296616
* Multimedia: Gabriel Byrne / Q296616
# Gabriel Donizette de Santana

Gabriel Donizette de Santana (1987ko irailaren 8a - ) Brasilgo futbolaria da.
Hainbat futbol taldetan jokatu du, esaterako Vissel Kobe.

## Kanpo estekak

* (Japonieraz) J.League Data Site
* Datuak: Q3245881
# Gabriel Bonnot de Mably

Gabriel Bonnot de Mably (Grenoble, 1709ko martxoaren 14a - Paris, 1785eko apirilaren 2a) Frantziako filosofo politikoa izan zen, Étienne Bonnot de Condillacen anaia. 1748an, Westfaliako Itunetik aurrerako nazioarteko hitzarmenei buruzko lana, Droit public de l´Europe fondé sur les traités (1748, Europako herri-zuzenbidea, itunetan oinarritua), argitaratu zuen. Argitalpen horren ondorioz ez zituen oso harreman onak izan agintariekin. Agintarien aurkako jarrera beste lan batzuetan ere agertu zuen: Observations sur les Grecs (1749, Oharrak greziarrei buruz); Observations sur les Romains (1751); Entretiens de Phocion (1763); Observations sur l´histoire de France (1765); Doutes proposés aux philosophes économistes (1768); De la Législation (1776); Principes de morale (1784); eta, batez ere, Des droits et des devoirs du citoyen (1758an idatzia, eta 1789an argitaratua, Hiritarren eskubideez eta betebeharrez); eta Observations sur l´histoire de France lanaren azken liburukia (1789). Mablyren lanetan nabarmena da Condillacen eta Lockeren eragina.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q202555
* Multimedia: Gabriel Bonnot de Mably / Q202555
# Gabriel Elorde

Gabriel "Flash" Elorde (Bogo, 1935eko martxoaren 25a - Quezon Hiria, 1985eko urtarrilaren 2a) filipinar boxeolari izan zen. 1960ko martxoaren 16an WBA & WBC pisu superlumen munduko txapeldun bihurtu zen, Quezongo Araneta Coliseumean Harold Gomes K.O.z garaitu zuenean. Elordek 9 aldiz defendatu du gerrikoa hurrengo zazpi urteetan eta 1967ko ekainaren 15era arte ez zuen galdu (Yoshiaki Numata japoniarraren aurrean).

## Erreferentziak

* ↑ (Ingelesez) Nathanielsz, Ronnie. (2012-3-25). «Remembering 'Flash' Elorde» Philboxing.com.

## Kanpo estekak

* Datuak: Q983128
# Gabriel Boric

Gabriel Boric Font (Punta Arenas, 1986ko otsailaren 11) Txileko presidentea da, eta 2021ean Magallanes eta Txileko Antartika eskualdeko diputatua zen.

## Ibilbidea

Txileko Unibertsitateko Zuzenbide Fakultateko ikasle gisa, Ikasleen Federazioko lehendakaria izan zen 2011-2012 aldian, eta 2011ko ikasle-mobilizazioen buru nagusietako bat, irakaskuntzaren pribatizatizazioaren aurka. Magallanes Eskualdeko diputatu hautatu zuten, elkarren segidako bi alditan: 60. barrutiko (84-2018) eta 28. barrutiko (2018-2022) ordezkari gisa.
Fronte Zabalaren (Frente Amplio) sorreran parte hartu zuen, ezkerreko partiduen eta mugimenduen koalizioan. 2021ean ,Konbergentzia Sozialeko lehendakaritzarako hautagai izendatu zuten. Alderdi hori 2018an sortzen lagundu zuen, eta, ondoren, Fronte Zabalekoan. 2021eko uztailaren 18ko lehen presidentetza-primarioak irabazi ondoren, 2021eko lehendakaritza-hauteskundeetarako Apruebo Dignidad koalizioko lehendakari bihurtu zen.

## Erreferentziak

* ↑ Gabriel Boric: El magallánico que quiere desbancar a Camila Vallejo. 17 de novembre de 2011.
* ↑ Gabriel Boric electo presidente de la FECh: venció por 189 votos a lista de Camila Vallejo. 7 de desembre de 2011.
* ↑ Gabriel Boric gana las Primarias de Apruebo Dignidad por amplio margen sobre Daniel Jadue. 18 de juliol de 2021.

## Kanpo estekak

* Datuak: Q16297876
* Multimedia: Gabriel Boric / Q16297876
# Gabriel Castagnet

Gabriel Prosper Castagnet (Bokale, 1886ko martxoaren 24a - ib., 1960ko urtarrilaren 27a) lapurtar politikaria izan zen. 1912an jaioterriko eta 1919 eta 1925 artean Baionako alkatea izan zen. 1924 eta 1928 artean diputatua izan zen.
# Gabriel Caruana

Gabriel Caruana (Balzan, Malta, 1929ko apirilaren 7a – 2018ko uztailaren 16a) zeramikan berezitutako maltar artista ezagunetakoa izan zen. Hainbat arte eskoletan ikasi zuen, besteak beste, Maltako Arte Eskolan (1953–59), Perugiako Pietro Vannucci Akademian (1965), Detroiteko Arte eta Eskulan Eskolan (1966) eta Faenzako Istituto Statale per la Ceramica (1967) erakundean.
Nazioarte mailako erakusketak egin zituen, horien artean nabarmentzekoa da maltar artista talde batekin batera Hunter Collegen egindakoa 1996an, baita ere Vallettako Bankuko erakusketa aretoan egindakoa.

## Erreferentziak

* 1 2 (Ingelesez) Gabriel Caruana. A Bank of Valleta Exhibition.. Valletako Bankua ISBN 99909-987-8-7..

## Kanpo estekak

* Gabriel Caruanaren webgune ofiziala
* Datuak: Q5515562
# Fandago (1985eko filma)

Fandango, 1985eko Kevin Reynolds estatubatuarrak zuzendutako komedia film bat da. Kevin Costner, Judd Nelson, Sam Robards, Chuck Bush, Brian Cesak eta Suzy Amis aktoreek antzeztu zuten.
Denboraren poderioz kultuzko film bat bilakatu zen. Gaur aski ospetsua den Kevin Costner aktorearen lehen paper protagonista izan zen.

## Argumentua

Oharra: Atal honek istorio osoa edo amaiera argitzen du.
1972, AEB, Texas, Austin hiriko Texasko Unibertsitateko ikasle talde bat beren graduazio eguna ospatzeko auto bidai batu ekingo diote. Hastera doan beren heldu bizitzetako ezkontza, lan eta Vietnamgo Gerraren perspektibaren aurrean Texasko basamortuan zehar abentura bat bizi nahi duten bost lagun dira, oraindik inoiz ahaztuko ez duten bidaia izango dela jabetzen ez diren arren.

## Aktoreak

* Kevin Costner: Gardner Barnes
* Judd Nelson: Phil Hicks
* Sam Robards: Kenneth Waggener
* Chuck Bush: Dorman
* E. G. Daily: Judy
* Brian Cesak: Lester Griffin
* Marvin J. McIntyre: Truman Sparks
* Suzy Amis: Debbie
* Glenne Headly: Trelis
* Stanley Grover: Philen aita
* Jane A. Johnston: Philen ama
* Marco Perella: Jester
* Pepe Serna: Gasolindegiko aita

## Kanpo estekak

* IMDBko fitxa irakurgai (Ingelesez)
* Datuak: Q1395484
# Fancy Creek udalerria, Sangamon konderria (Illinois)

Fancy Creek udalerria Ameriketako Estatu Batuetako Illinois estatuko udalerri bat da, Sangamon konderrian. Azken zentsuaren arabera 5.836 biztanle zituen, 47.07 milia karratu (121.9 km$^2$) eremuan.

## Ekonomia

2020ko zentsuaren arabera, Fancy Creek udalerrian 2257 etxebizitza zeuden. Per capita diru-sarrerak 51.056 estatubatuar dolar ziren.

## Kanpo estekak

* Datuak: Q5433684
* Multimedia: Fancy Creek Township, Sangamon County, Illinois / Q5433684
# Fancy Gap (Virginia)

Fancy Gap Ameriketako Estatu Batuetako erroldak esleitutako leku bat da. Carroll konderrian dago, Virginia estatuan. 214 biztanle ditu, 10,489743 kilometro koadroko azaleran banatuta.

## Ikus, gainera

* Carroll konderria

## Kanpo estekak

* Datuak: Q1375053
# Fandango (Kolonbia)

Fandangoa Kolonbiako Karibe kostaldean sortutako dantza musikal folklorikoa da. Genero hau zehazki "Karibeko mendebaldeko musika-ardatz"-tik dator. Erritmo alaia eta jai-erritmoa da, kostaldeko idiosinkrasiaren eta jaien eta azoken, hala nola urtarrilaren 20ko Sincelejo Jaialdiaren parte. Oso ezaguna da eskualdeko kostaldeko sabanetako corralejas jaietan, batez ere Kordoba, Sucre eta Bolívar departamenduetan. Erritmo horri beste instrumentu batzuk gehi dakizkioke, hala nola gitarrak eta baxu elektrikoa. Urtarrilaren 20ko Festetan erritmo honek "Desfile de Fandanfueras" izeneko kalejira du.

## Kanpo estekak

* Datuak: Q25413973
# Fanchang barrutia

Fanchang barrutia (txinera tradizionalez: 繁昌区) Txinako barruti bat da, Wuhu barruan. Azken zentsuaren arabera 243.907 biztanle zituen 584.28 azaleran banatuta.

## Kanpo estekak

* Datuak: Q1197783
* Multimedia: Fanchang County / Q1197783
# Fancheng barrutia

Fancheng barrutia (txinera tradizionalez: 樊城区) Txinako barruti bat da, Xiangfan barruan. Azken zentsuaren arabera 821.531 biztanle zituen 561.81 azaleran banatuta.

## Kanpo estekak

* Datuak: Q1349369
* Multimedia: Fancheng District / Q1349369
# Fanderia

    Artikulu hau burdinolari buruzkoa da; Errenteriako auzoa gaitzat duena beste hau da: «Fanderia (Errenteriako auzoa)»
Fanderia ijezketa edo laminazioa egiten duen burdinola da. XVIII. mendean fanderien lana burdinoletan egiten zenetik bereizi egin zen.

## Historia

XV. mendean sortu zen fanderia teknologia, eta hainbat burdin-produkturen kostua merkeagotu zituen, bereziki txapa erabiltzen zutenak. Izena frantsesezko fandre hitzetik dator. Euskal Herrian, lehen fanderia Bernako burdinolan eraiki zen, Durangon, eta 1591an hasi zen ekoizten. XVIII. mendean fanderien lana burdinoletan egiten zenetik bereizi egin zen. Fanderietan burnizko pieza desberdinak lantzen ziren: flaskoak, ailarak... Bestetik ere, burdina beste erabileretarako prestatzen zen.
Argien Garaian bi fanderia sortu ziren Gipuzkoan:
* Iraeta: zilarbizi eramateko burnizko flaskoak egiten zituen. 1850. urtean Penintsulako hobeto jarrita zegoena zen.
* Errenteria: Simon Aragorrik bultzatuta, teknikak eta espezialistak kanpotik ekarri zituen.

## Erreferentziak

* ↑ http://aunamendi.eusko-ikaskuntza.eus/eu/fanderia/ar-64934/

## Kanpo estekak

* Datuak: Q13883136
* Multimedia: Foundries / Q13883136
# Frans Schollaert

François (Frans) Victor Marie Ghislain Schollaert (Wilsele, 1851ko abuztuaren 19a - Sainte-Adresse, 1917ko ekainaren 29a) belgikar politikaria izan zen. Belgikako lehen ministroa izan zen 1907tik 1911ra.
Zuzenbide ikasketak eta abokatu lanak egin zituen Lovainan, eta nekazari flandestarren sindikatuko (Boerenbond) presidentea izan zen. 1887tik Diputatuen Ganberako kidea izan zen eta 1901etik 1908ra eta 1911tik hil zen arte Ganberako presidentea izan zen.
1907ko abenduaren 31n lehen ministro bihurtu zen Jules de Trooz bat-batean hil ondoren. Bere agintaldian, parlamentuak Belgikari Kongoko Estatu Askea eranstea onartu zuen.
* Datuak: Q15956
* Multimedia: Frans Schollaert / Q15956
# Frans Snyders

Frans Snyders (Anberes, Flandria, 1579ko azaroaren 11 – ib., 1657ko abuztuaren 19a) flandriar margolaria izan zen.

## Biografia

Brueghel Gaztearen ikasle izan zen, eta 1602an maisu-titulua lortu zuen. Margolari barrokoa zen. Izadi hilak, fruituak, loreak eta animalien irudiak egin zituen hasieran, baina geroago indar handiko ehiza- eta borroka-irudiak, adierazkortasun bizikoak, ondu zituen, Pieter Aertsen eta Joachim Beuckelaerren margolanetan oinarriturik, baina estilo originala erabiliz betiere.
Snydersen lan nagusiak: "Izadi hila", "Oilarren borroka" (1625), "Basurdearen ehiza", "Fruta saltzailea" (1636) eta "Orein-ehiza", bere maisulan handienetakoa. Azken hori Filipe IV.ari erakutsi zioten, eta horri esker eman zion erregeak ehizari buruzko zenbait margolan egiteko mandatua.
1603-1609 bitartean Italian bizi izan zen, Erroman, Napolin eta Milanen. Sorterrira itzuli zenean arrakasta handia lortu zuen izadi hilen margolari gisa, eta horrela erakarri zuen Rubensen arreta. Haren adiskide egin zen, eta harekin batera aritu zen lan askotan, 1611-1616. urteen artean. Era berean, Snydersek lehoi- eta basurde-ehizari buruz margotu zituen zenbait margolanetan Rubensen ukitua antzematen da. Rubensen margolaritzatik hartu zituen ezaugarrien artean, aipagarriena margoaren eta konposizioaren zentzua da, baita apaingarrien oparotasuna ere; margoen erabilerari dagokionez, margo-nahasketa erabili ohi zuen, gorria eta zuria nabarmentzen direla betiere. Baina ez zen Rubens izan Snydersekin lan egin zuen ertilari ospetsu bakarra; izan ere, Snydersek zenbait irudi margotu zituen Antoon van Dycken eta Jacob Jordaensen margolan batzuetan.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q29231
* Multimedia: Frans Snyders / Q29231
# Fransures

Fransures Frantziako udalerria da, Somme departamenduan dagoena, Frantzia Garaia eskualdean. 2013an 130 biztanle zituen.

## Demografia
### Biztanleria

2007an Fransures udalerrian erroldatutako biztanleak 130 ziren. Familiak 48 ziren, horien artean 8 pertsona bakarrekoak ziren (8 bakarrik bizi ziren emakumeak eta 8 bakarrik bizi ziren emakumeak), 12 seme-alabarik gabeko familiak ziren, 24 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.
Biztanleriak, denboran, ondorengo grafikoan ageri den bilakaera izan du:
Erroldatutako biztanleak

### Etxebizitza

2007an 53 etxebizitza zeuden, 48 familiaren etxebizitza nagusia ziren, 3 bigarren erresidentzia ziren eta 2 hutsik zeuden. Etxebizitza guzti hauek 53etxeak ziren. 48 etxebizitza nagusietatik 34 bere jabearen bizilekua ziren, 13 alokairuan okupaturik zeuden eta 1 doan lagata zegoen; 8 etxek hitu gela zituzten, 16 etxek lau zituzten eta 24 etxek bost zituzten. 36 etxek euren parking plaza propioa zuten azpian. 22 etxetan ibilgailu bat zegoen eta 23 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Fransures udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 4 |
| 0 | 80-84 | 0 |
| 0 | 75-79 | 0 |
| 0 | 70-74 | 4 |
| 8 | 65-69 | 0 |
| 0 | 60-64 | 8 |
| 4 | 55-59 | 4 |
| 0 | 50-54 | 0 |
| 0 | 45-49 | 4 |
| 4 | 40-44 | 4 |
| 0 | 35-39 | 0 |
| 4 | 30-34 | 8 |
| 12 | 25-29 | 8 |
| 4 | 20-24 | 0 |
| 0 | 15-19 | 4 |
| 4 | 10-14 | 0 |
| 0 | 5-9 | 0 |
| 4 | 0tik 4ra | 4 |

## Ekonomia

2007an lan egiteko adina zuten pertsonak 80 ziren, horien artean 65 aktiboak ziren eta 15 inaktiboak ziren. 65 pertsona aktiboetatik 59 lanean zeuden (34 gizon eta 25 emakume) eta 6 langabezian zeuden (1 gizon eta 5 emakume). 15 pertsona inaktiboetatik 4 erretiraturik zeuden, 6 ikasten zeuden eta 5 "bestelako inaktibo" gisa sailkaturik zeuden.

### Ekonomia jarduerak

2007an zeuden 3 komertzioetatik, 1 eraikuntza enpresa zen eta 2 zerbitzu enpresak ziren.
2000. urtean Fransures udalerrian 6 nekazaritza-ustiategi zeuden, 582 hektarea erabiltzen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q142465
* Multimedia: Fransures / Q142465
# Frans Rijckhals

Frans Rijckhals, edo François Ryckhals (Middelburg, 1609ko maiatzaren 3a - Middelburg, 1647ko uztailaren 29a) holandar margolaria eta diseinatzailea izan zen. Bere lanek genero eszenak eta natura hilak uztartzen dituzte.

## Biografia

Segur aski Pieter de Blooten ikaslea izan zen. Bere jaioterrian lan egin ondoren, Dordrechtera joan zen 1633tik 1634ra. 1638an Middelburgera itzuli zen eta bertan bizi izan zen hil arte. 1640an, berak eta David Teniers Gaztea elkarrekin lan egin zuten Anberesen koadro batean.
1642an, Burgomaisuaren alabarekin ezkondu eta haien etxera joan zen bizitzera, gaur egun berari eskainitako museoa dena.
Landa-bizitzari buruzko margolanengatik ezaguna zen batez ere, baina italiar estiloko paisaiak eta erlijio-lanak ere egin zituen. Bere ibilbidearen hasieran, animaliak ere margotu zituen. Berlinen, San Petersburgon eta Budapesten bere lan ugari suntsitu zituzten Bigarren Mundu Gerran. Bere lanetatik hogei baino ez dira ezagutzen. Hauek (besteak beste) Musée des Beaux-Arts de Dunkerque [fr]-n ikus daitezke, Varsoviako Museo Nazionalean eta Montpellierreko Fabre museoan.
Willem Buytewech eta Aelbert Cuyp-en jarraitzailea izan zen eta Adriaen van de Venneren eragina jaso zuen. Aldiz, Philips Angel I.arengan eragina izan zuen. Bere natura hiletako batzuk Frans Hals Gazteari egotzi zizkioten, bere monograma korapilatsuaren interpretazio oker baten ondorioz. Izan ere, Halsen lanik ez da inongo ziurtasunez identifikatu.
Bere ikasleen artean Laurens Bernards (c.1630-1676) eta, beharbada, Willem Kalf izan ziren.

## Erreferentziak

* 1 2 3 4 Rijksbureau voor Kunsthistorische Documentatie

## Kanpo estekak

* Rijckhalsen lan gehiago @ ArtNet
* Datuak: Q6085069
* Multimedia: Frans Rijckhals / Q6085069